Αντιτορπιλικό κλάσης Leone

Τα αντιτορπιλικά της **[[κλάση πλοίου|κλάσης]] ''Leone*** ναυπηγήθηκαν για το [[Ιταλικό Βασιλικό Ναυτικό]] (*Regia Marina*) στις αρχές της δεκαετίας του 1920. Είχε προγραμματιστεί η ναυπήγηση πέντε πλοίων, όμως μόνο τρία ολοκληρώθηκαν. Όταν μπήκε η [[Φασιστική Ιταλία|Ιταλία]] στον [[ΒΠΠ|Β΄ Παγκόσμιο Πόλεμο]] και τα τρία είχαν τη βάση τους στη [[Μασάουα]] στην [[Ιταλική Ανατολική Αφρική]]. Όλα τους βυθίστηκαν τον Απρίλιο του 1941, στα καταληκτικά στάδια της [[Εκστρατεία Ανατολικής Αφρικής (Β΄ Παγκόσμιος Πόλεμος)|εκστρατείας στην ανατολική Αφρική]].

==Περιγραφή==
Τα πλοία της [[Κλάση πλοίου|κλάσης]] *Leone* σχεδιάστηκαν ως [[Καταδρομικό#Ανιχνευτικό καταδρομικό|ανιχνευτικό καταδρομικό]] ([[Ιταλική γλώσσα|ιταλ.]] *esploratori*). Παραγγέλθηκαν το 1917, όμως η ναυπήγησή τους καθυστέρησε εξαιτίας ελλείψεων σε [[χάλυβας|χάλυβα]] με συνέπεια το όλο πρόγραμμα να παγώσει μέχρι το 1920. Είχαν ολικό μήκος 113,41&nbsp;m, πλάτος 10,36&nbsp;m και μέσο [[βύθισμα]] 3,1&nbsp;m. Το κανονικό (standard) [[εκτόπισμα|εκτόπισμά]] τους ανέρχονταν σε 2230&nbsp;t (2195&nbsp;LT) και έφθανε τους 2330&nbsp;t (2289&nbsp;LT) με πλήρες φορτίο. Το πλήρωμά τους αποτελούνταν από 10 αξιωματικούς και 194 υπαξιωματικούς και ναύτες.

Το προωστικό σύστημα παρείχε μέγιστη ισχύ 42000&nbsp;shp χάρη στην οποία τα πλοία της κλάσης αυτής μπορούσαν να φθάσουν σε μέγιστη ταχύτητα πλεύσης 33&nbsp;[[Κόμβος|kn]], με το *Leone* να φτάνει τους 33,7&nbsp;kn κατά τη διάρκεια των δοκιμών. Η ακτίνα δράσης έφτανε τα 2000&nbsp;[[ναυτικό μίλι|ναυτικά μίλια]] με ταχύτητα πλεύσης 15&nbsp;kn.

Ο κύριος οπλισμός αποτελούνταν από οκτώ πυροβόλα των 120&nbsp;mm που ήταν εγκατεστημένα ανά δύο σε τέσσερις πύργους, δύο εκ των οποίων βρισκόντουσαν μπροστά από την [[Υπερκατασκευή (ναυπηγική)|υπερκατασκευή]] και οι άλλοι δύο πίσω από αυτήν. Οι δύο τρίδυμοι [[τορπιλοσωλήνας|τορπιλοσωλήνες]] των 450&nbsp;mm ήταν εγκατεστημένοι στο μέσο του πλοίου ενώ αντιαεροπορική κάλυψη παρείχαν δύο πυροβόλα των 76&nbsp;mm. Επίσης ήταν δυνατή η μεταφορά 60&nbsp;[[Νάρκη θαλάσσης|ναρκών]].

==Επιχειρησιακή ιστορία==
Τα πλοία της κλάσης εξοπλίστηκαν για να αναλάβουν καθήκοντα στις αποικίες. Το 1935 είχαν την βάση τους στην [[Μασάουα]] στην [[Ιταλική Ερυθραία|Ερυθραία]]. Έπειτα από την είσοδο της χώρας στον πόλεμο, η Ιταλική Ανατολική Αφρική αποκόπηκε την μητροπολιτική Ιταλία. Η δράση των τριών αντιτορπιλικών ήταν περιορισμένη μέχρι την κατάληψη των ιταλικών εδαφών στην ανατολική Αφρική από τους Συμμάχους.

===Επίθεση στη νηοπομπή BN 7===
Η μόνη αξιοσημείωτη πολεμική αποστολή στην οποία ενεπλάκησαν σκάφη της κλάσης *Leone* ήταν η επίθεση στη [[νηοπομπή]] [[Επίθεση στη νηοπομπή BN 7|BN 7]] τα ξημερώματα της 21ης&nbsp;Οκτωβρίου 1940. Τα *Leone* και *Pantera* μαζί με τα αντιτορπιλικά *Francesco Nullo* και *Nazario Sauro* επιτέθηκαν στην προαναφερθείσα νηοπομπή, προκαλώντας ελαφρές ζημιές σε ένα από τα πλοία της. Επίσης αποπειράθηκαν χωρίς επιτυχία να πλήξουν το πλοίο [[HMAS Yarra (U77)|HMAS&nbsp;*Yarra*]], εξαπολύοντας τουλάχιστον δύο [[τορπίλη|τορπίλες]]. Την ιταλική επίθεση απέκρουσε το [[καταδρομικό]] [[HMNZS Leander|HMS&nbsp;*Leander*]]. Τα *Leone*, *Pantera* και *Sauro* κατάφεραν να απεμπλακούν και να διαφύγουν, σε αντίθεση με το *Nullo* το οποίο καταδιωκόμενο από το αντιτορπιλικό [[HMS Kimberley (F50)|HMS&nbsp;*Kimberley*]] προσάραξε στη νήσο [[Χαρμίλ]]. Αργότερα το βύθισαν [[βομβαρδιστικό αεροσκάφος|βομβαρδιστικά]] [[Bristol Blenheim|Blenheim]] της [[RAF]]. Το ίδιο το *Kimberley* δέχτηκε πλήγματα από παράκτιες πυροβολαρχίες με συνέπεια να χρειαστεί να το ρυμουλκύσει πίσω στο [[Άντεν]] το καταδρομικό *Leander*.

===Η τελευταία αποστολή===
Τα τρία σκάφη της κλάσης παρέμειναν αγκυροβολημένα στη Μασάουα μέχρι τα καταληκτικά στάδια της εκστρατείας στην ανατολική Αφρική. Ο Διοικητής τους διέταξε τον απόπλου τους την 31η&nbsp;Μαρτίου 1941 με σκοπό να πλήξουν στόχους στην περιοχή της [[Διώρυγα του Σουέζ|Διώρυγας του Σουέζ]]. Εξαρχής ήταν κατανοητό πως επρόκειτο για αποστολή δίχως επιστροφή. Το *Leone* προσάραξε στα ανοικτά της Μασάουα και το βύθισαν τα [[αδελφό πλοίο|αδελφά]] του πλοία. Ενώ ήταν εν πλω, αεροσκάφη της RAF εντόπισαν τα δύο εναπομείναντα αντιτορπιλικά που κατάφεραν να φθάσουν στις ακτές της [[Αραβική χερσόνησος|Αραβικής χερσονήσου]] όπου και αυτοβυθίστηκαν.

==Πλοία==


Η ναυπήγηση δύο επιπλέον πλοίων, των *Lince* και *Leopardo*, ακυρώθηκε στα 1920-21.

==Σημειώσεις==
<references group="Σημ."/>

==Παραπομπές==
<references />

==Βιβλιογραφία==
* 
* 
* 
* 
*
*
* 
* 

==Επιπλέον ανάγνωση==
*

==Εξωτερικοί σύνδεσμοι==

*  [https://www.marina.difesa.it/noi-siamo-la-marina/mezzi/mezzi-storici/Pagine/LMNO/leone.aspx  Σελίδα για την κλάση *Leone'' στον ιστότοπο του Ιταλικού Ναυτικού (Marina Militare)]


Leone